Iohannis: Până la apariția unui vaccin, restricțiile severe sunt singura soluție.
Iohannis: Este absolut de înțeles că aceste măsuri nu sunt populare, produc supărare și sunt greu de acceptat. Iohannis spune că restricțiile au rolul de a proteja populația și de a reduce presiunea uriașă care apasă pe sistemul sanitar.
Președintele Klaus Iohannis a spus, marți seara, că, până nu va apărea un vaccin eficient, nu există nicio soluție decât impunerea unor restricții."Până când nu vom avea un vaccin eficient nu există o altă soluție decât impunerea unor noi măsuri restrictive severe. Aceasta este singura strategie funcțională și este adoptată de toate țările care se confruntă cu explozii de cazuri noi", a spus Klaus Iohannis.Măsurile impuse de autorități "nu sunt populare", susține președintele României, el adăugând că "măsurile mai puțin restrictive nu au fost eficiente"."Protejarea populației și reducerea presiunii uriașe care apasă pe sistemul sanitar sunt foarte importate. Este imperativ să evităm blocarea spitalelor și să dam șansa la tratament celor bolnavi, fie că suferă de COVID, fie de alte afecțuiuni", a spus șeful statului.Klaus Iohannis a afirmat că România va benficia de un vaccin, atunci când el va apărea pe piață."Lupta cu pandemia este și un test al solidarității pe care suntem obligați să îl trecem. Veștile privind un viitor vaccin sunt destul de bune, dar trebuie să fim realiști și să înțelegem că mai sunt câteva etape până la vaccinarea propriu-zisă", a mai spus Klaus Iohannis."Am discutat și despre posibilitatea de stocare și distribuție pentru diferite tipuri de vaccinuri și am stabilit instituțiile responsabile în acest sens. De vaccin va beneficia personalul din domeniul sănătății și persoanele care riscă să facă o formă serveră a bolii", a mai spus șeful statului.